BBL บวกสวนตลาดฯ โบรกฯชี้ราคายังต่ำ “Valuation”-จ่อบุ๊กสำรองกลับ IFRS9 สูงสุด
BBL บวกสวนตลาดฯ โบรกฯชี้ราคายังต่ำ "Valuation"-จ่อบุ๊กสำรองกลับ IFRS9 สูงสุด
BBL บวกสวนตลาดฯ โบรกฯชี้ราคายังต่ำ "Valuation"-จ่อบุ๊กสำรองกลับ IFRS9 สูงสุด
20 ก.ย. 2562

ผู้สื่อข่าวรายงานว่า ราคาหุ้นธนาคารกรุงเทพ จำกัด (มหาชน) หรือ BBL ปิดตลาดภาคเช้าอยู่ที่ระดับ 181.50 บาท ปรับตัวขึ้น 2 บาท หรือ 1.11% ด้วยมูลค่าการซื้อขาย 1.17 พันล้านบาท
โดย บล.เอเชีย เวลท์ ระบุในบทวิเคราะห์ฯหุ้นเด่นวันนี้เป็นหุ้น ธนาคารกรุงเทพ (BBL) แนะ “ซื้อ” ให้ราคาเป้าหมาย 225 บาท โดย BBL ได้ประโยชน์มากที่สุดภายหลังจากบังคับใช้ IFRS9 ในต้นปี 2563 เนื่องจากในมาตรฐานบัญชีใหม่ การจัดชั้นลูกค้า Underperform จะเปลี่ยนไป จากเดิมที่ตั้งสำรองเพียง 2% เป็นตั้งสำรองเต็มจำนวน (Expected Loss) ซึ่งส่งผลให้ธนาคารจำเป็นต้องกันสำรองเพิ่ม อย่างไรก็ตาม BBL เองมีสำรองส่วนเกิน(Excess Reserve) สูงถึง 9.4 หมื่นล้านบาท เพียงพอสำหรับกันสำหรับลูกหนี้ Underperform นอกจากนี้ คาดธนาคารอาจมีสำรองส่วนเกินเหลือพอที่จะกลับเป็นรายได้ในอนาคต
ทั้งนี้ปัจจุบันยอดสินเชื่อหดตัว 3.7%YTD อย่างไรก็ตาม ประมาณการการเติบโตสินเชื่อปี 2562 ที่ 3% นอกจากนี้คุณภาพสินทรัพย์ของธนาคารยังแข็งแกร่ง Coverage Ratio สูงถึง 186% สูงสุดเทียบกับค่าเฉลี่ยธุรกิจอุตสาหกรรมที่ 145%
ด้านราคาหุ้นลงมาน่าสนใจ PBV อยู่ที่ 0.81 เท่า ต่ำกว่าค่าเฉลี่ย PBV 11 ปีที่ 1.09 เท่า ทั้งนี้ BBL มีแนวโน้มหลักอยู่ในช่วงขาลง (Downtrend) จากการเกิด Weekly &amp; Monthly Sell Signal แต่เริ่มเห็นการฟื้นตัวของราคาในระยะสั้นจากการเกิด Daily Buy Signal หากสามารถ Break ด้วยการปิดตลาดเหนือ 177 บาทได้สำเร็จ จึงมีเป้าหมายถัดไปอยู่ที่ 188 บาท และ 198.50 บาท ตามลำดับ ทั้งนี้ จุด Stop Loss ระยะสั้นอยู่ที่ 172 บาท แนวต้าน 181.00, 182.50, 185.00 บาท ส่วนแนวรับ 179.00, 177.50, 175.00 บาท